Uit die foyer van Cinema Nouveau: Ons pienkgefliekte FliekVlooi lewer lopende kommentaar op die J&B gay en lesbiese filmfees.
Met: Alexandra Dahlstr�m; Rebecka Liljeberg; Mathias Rust; Erica Carlson; Stefan H�rberg
Draaiboek en regie: Lukas Moodysson
Show me love se oorspronklike titel is Fucking �m�l. Dit is geensins n wilde seksprent nie: di� kras titel dui op die tieners van die klein dorpie �m�l se gevoel oor hul kleindorpse bestaan: vervelig, min variasie; al wat daar is om te doen is saam partytjie hou, rondhang en vreeslik baie drink. Wanneer n liefdesverhouding skeefloop, is daar bloedweinig wegkruipplek. Die klasprinsesse en skinderbekke het ook veel meer mag as elders.
Agnes (Liljeberg) woon nou al n jaar en n half in �m�l en sy het geen vriende nie. Haar sestiende verjaardagpartytjie is n mislukking. Die meisie in n rolstoel wat wel opdaag, word deur haar beledig en weggejaag. Later kom Elin (Dahlstr�m) en haar ouer suster Jessica (Carlson) daar aan, maar eintlik wil hulle net nie by die ander partytjie van die aand wees nie. Hulle besoek is dus ook n fiasko, veral omdat Elin Jessica se weddenskap aanvaar en Agnes soen.
Agnes se ontluikende homoseksualiteit maak haar natuurlik nog minder gewild onder haar skoolmaats, hoewel sy dit nie wyd verkondig nie. Dat sy verlief is op Elin maak sake egter moeiliker, veral aangesien Elin terselfdertyd die aandag van Johan Hult (Rust) moet verduur. Elin se ma en Agnes se ouers, goeie bedoelings en al, kompliseer hierdie tipiese tieners se lewens net verder.
En aangesien hulle tipiese tieners is, hanteer hulle hul probleme op tipiese tienermanier: swak kommunikasie, selfmoordpogings, dronkpartye, wegloop, noem maar op. Tog is Show me love glad nie n swaarmoedige prent nie: Moodysson slaag daarin om n knap span akteurs te lei in n eerlike, maar vrolike verkenning van tienerskap. n Mens spie�l jou eie ervarings teen wat op die skerm gebeur en gee daarom juis om vir die karakters.
Die lekkerkry sprokieseinde suggereer ook heeltemal genoeg realisme om nie so soet soos sjokolademelk te wees nie. Hoewel daar al heelwat rolprente en televisiedramas was omtrent uit die kas kom, dui Show me love juis daarop dat die probleem universeel is (ook in Swede kom dit voor!) en dat dit op n positiewe wyse opgelos kan word.
Vir n onskadelike, vrolike, soms BAIE snaakse blik op tieners wat hulself leer ken (en natuurlik vir n geleentheid om Sweeds te hoor), kan ek Show me love sterk aanbeveel.